Kaiken ytimessä on risti.
Ellen näe ristiä ja Jeesuksen ristintyötä, en voi ikinä olla vapaa.
Usein ihmiset kuuntelevat väärää ääntä.
Vieraan ääni puhuu aina.
Jeesus sanoi, että Hänen lampaansa kuulevat ja seuraavat Hänen ääntään.
Vieraan ääntä he eivät seuraa. Sitä ei saa seurata.
Vieras sanoo sinusta päinvastaista kuin Jumala.
Olen huomannut matkustaessani ja puhuessani ihmisten kanssa, -
ettei Kristus-ruumis lue Raamatusta, mitä Jumala sanoo heistä, -
vaan se kuuntelee vierasta, joka kuiskii valheita heistä.
Taustallani on 22 vuotta huumeriippuvuutta.
Kasvoin vapaamuurariperheessä.
Olisin voinut jäädä kuuntelemaan, mitä vieras sanoo elämästäni, -
kuten ettei elämässäni ole kristittyjä, että oli sukukirouksia -
että minulla on vapaamuurarijuuret -
tai että olin huumeriippuvainen ja että tarvitaan vielä paljon anteeksiantoa.
Täytyy vain uskoa ristiin ja Jeesuksen täytettyyn työhön, -
että Hän pyyhki pois syytökset -
ja että Jeesuksen veri kumoaa kaikki mahdolliset sukukiroukset.
Kun astun veriliittoon Jumalan kanssa, -
astun eri sukulinjaan, Kristuksen verisukulaisuuteen.
Vapaamuurarius, sukukiroukset, -
musta pilvi, joka roikkui elämäni yllä, -
kun näen täytetyn työn ja sen, että Hän antoi anteeksi ja myös unohti -
kaikki vääryydet, joita itse tein ja joita tehtiin minulle...
Kun tulin Jeesuksen luo, sanoin: "Annan anteeksi kaiken.
Jumala, annat minulle anteeksi kaiken."
Hepr. 9:ssä sanotaan, että Jeesuksen veri puhdistaa omantuntomme -
kuolleista teoista, jotta voisimme palvella Jumalaa.
Jeesuksen veri puhdistaa tietoisuuteni.
Tietoisuutemme on mieli, tahto ja tunteet, ajatukset, ajatustavat.
Maailman ihmiset käyttävät termiä "huono omatunto".
Minulla oli aina huono omatunto, -
mutta omatuntoni on ollut puhdas kymmenen ja puoli vuotta.
Sain sen pelastuksessa.
Se johtuu yksinkertaisuudesta, joka on Kristuksessa ja evankeliumissa.
Jeesus ristiinnaulittiin syntieni tähden, -
ja Hänet nostettiin kuolleista, jotta saisin vanhurskauden.
Ellen näe sitä, en voi ikinä nähdä identiteettiä.
Ei riitä, että kuulet vain minun sanomani.
Sinun täytyy lukea se Raamatusta ja pyytää Jumalaa osoittamaan sen.
Kun Pyhä Henki opettaa Sanasta, todellisuutesi muuttuu.
Alat elää siitä käsin, mitä Jumala ajattelee sinusta, -
etkä siitä, mitä vihollinen ajattelee.
Totuus asettuu asumaan vahvasti päähäni ja sieluuni.
Sielu on mieli, tahto ja tunteet.
Jumala haluaa pyhittää meidät kokonaan.
Raamattu sanoo: "itse rauhan Jumala pyhittäköön teidät kokonansa".
Jumala haluaa pyhittää henkeni.
Kun synnyin uudesti, minusta tuli yksi henki Jumalan kanssa.
Jumala haluaa puhdistaa kehoni eli lihani.
Seurakunnassa siitä kiistellään, mutta Raamatussa sanotaan, -
että meistä on tullut liha Hänen lihastaan ja luu Hänen luustaan.
Lihallani ei siis pitäisi olla enää ääntä elämässäni, -
nyt kun minusta on tullut yksi henki ja liha Hänen kanssaan.
Kun sielussani kaikki demoninen ajattelu, vihollisen strategiat -
ja ihmisjärjen päätelmät karkotetaan -
ja totuus asettuu tänne, -
alan ajatella totuudesta käsin enkä totuutta kohti.
Alan ajatella taivaan näkökulmasta.
Käsketään ajattelemaan sitä, mikä on ylhäällä, ei alhaalla.
Jos näen sen oikein, näen aina peilissä sen, mitä Jumala näkee, -
enkä kuule vihollisen kuiskauksia. Jos kuulenkin, totuus paljastaa sen.
Identiteetti on hyvin tärkeä asia.
Ellemme itse tiedä, keitä olemme, kuinka kukaan muukaan tietäisi?
Suomennos: Marianne Tenetz